Държавен вестник, бр. 50, 2013 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  50
Член 12
Посещения
(1) За посещения, изискващи достъп до класи­
фицирана информация с ниво ПОВЕРИТЕЛНО/
UK CONFIDENTIAL или с по-високо ниво, е 
необходимо предварително писмено разреше­
ние от Националния орган по сигурността или 
Компетентния орган по сигурността на органи­
зационната единица, приемаща посетителите. 
Искания за такива посещения трябва да бъдат 
подадени от организационната единица, която 
изпраща посетителите чрез съответния Наци­
онален орган по сигурността или Компетентен 
орган по сигурността на организационната 
единица, която приема посетителите.
(2) На посетителите се позволява достъп 
само когато:
а) Е издадено съответно разрешение за достъп 
до класифицирана информация от Национал­
ния орган по сигурността или Компетентния 
орган по сигурността на Страната, която иска 
посещение, и са упълномощени за достъп до 
класифицирана информация в съответствие с 
националното законодателство на Страната 
домакин; и
б) Са упълномощени от Националния орган 
по сигурността или Компетентния орган по 
сигурността на Страната, която иска посеще­
ние, да осъществят заявеното посещение или 
посещения.
(3) Заявлението за посещение трябва да 
включва най-малко следната информация:
а) Пълното име на посетителя, място и дата 
на раждане, националност, номер на паспорт 
или номер на друг документ за самоличност;
б) Официалната длъжност на посетителя, 
името на организацията, която представлява, 
и спецификация на проекта, в който участва;
в) Дата и продължителност на заявеното 
посещение или посещения. В случай на много­
кратни посещения следва да се посочи общият 
период на посещенията;
г) Цел на посещението;
д) Име, адрес, телефонен номер, факс, елек­
тронна поща и лице за връзка в обекта, който 
ще бъде посетен;
е) Имената на лицата в организационната 
единица домакин, която ще бъде посетена;
ж) Потвърждение и срок на валидност на 
разрешението за достъп до класифицирана 
информация на посетителя, издадено от не­
говия Национален орган по сигурността или 
Компетентен орган по сигурността; и
з) Дата и подпис или упълномощаване на 
изпращащия Национален орган по сигурност­та 
или Компетентен орган по сигурността.
(4) Възможно е, ако има одобрение от съот­
ветните Национални органи по сигурността или 
Компетентни органи по сигурността на двете 
Страни, да се създадат списъци на посетители, 
които осъществяват многократни посещения. 
Тези списъци са валидни за първоначален 
период от време, ненадвишаващ 12 месеца 
(от датата на упълномощаването), и могат да 
бъдат удължени за по-дълъг период от време 
след предварително одобрение от съответните 
Национални органи по сигурност­та или Ком­
петентни органи по сигурността. Тези списъци 
трябва да бъдат предоставени в съответствие 
с процедурите на Страната домакин. Веднъж 
щом списъкът е одобрен от Страната домакин, 
договорености за посещение по отношение на 
лицата, посочени в списъка, могат да се правят 
директно между организационните единици.
(5) Съответният Национален орган по сигур­
ността или Компетентен орган по сигурността 
на Страната, поискала посещение, трябва да 
уведоми съответния Национален орган по си­
гурността или Компетентен орган по сигурнос­
тта на организационната единица домакин за 
посетителите най-малко 20 работни дни преди 
планираното посещение. При неотложни случаи 
отправящият искането Национален орган по 
сигурността или Компетентен орган по сигур­
ността и Националният орган по сигурността 
или Компетентният орган по сигурността в 
Страната домакин могат да се споразумеят за 
по-кратък период.
(6) За всички посетители се изисква да 
спазват разпоредбите за сигурност на Страната 
домакин.
(7) Всяка класифицирана информация, 
която се предоставя или която става известна 
на посетителите, трябва да се третира от тях 
като класифицирана информация, предоста­
вена в съответствие с разпоредбите на това 
Споразумение.
(8) Съответните Национални органи по 
сигурността или Компетентни органи по си­
гурността на Страните могат да определят 
алтернативни процедури за посещения, ако 
са взаимно приемливи и договорени отделно.
(9) Посещения, свързани с класифицирана 
информация с ниво ЗА СЛУЖЕБНО ПОЛЗВА­
НЕ/UK RESTRICTED, трябва да се договорят 
директно между организационната единица в 
Страната, подала искане за посещението, и 
организационната единица домакин.
Член 13
Нарушение на мерките за сигурност
(1) Всяка от Страните трябва незабавно да 
уведоми другата за всяко действително или 
предполагаемо нарушение или компромети­
ране на сигурността, засягащо класифицирана 
информация, обменяна по това Споразумение.
(2) Страната, под чиято юрисдикция е 
станало това, трябва да предприеме всички 
необходими мерки съгласно националното си 
законодателство за ограничаване на последи­
ците от нарушението или компрометирането на 
мерките за сигурност, посочени в алинея 1 на